Danielius Eidukas

Danielius Eidukas ( 1932 m. liepos 21 d. Pilkeniuose, Tauragnų valsčius, dab. Utenos raj. –	2023 m. vasario 26 d. ) lietuvių radiotechnikos inžinierius, habilituotas technologijos mokslų daktaras.

 Biografija 
1957 m. baigė Kauno politechnikos institutą. 1970 m. technikos mokslų kandidatas, 1977 m. technikos mokslų daktaras. 1976 m. Lietuvos mokslų akademijos narys korespondentas.

Nuo 1960 m. KPI dėstytojas, nuo 1972 m. profesorius. 1962-1963 m. dar ir Vilniaus radijo matavimų prietaisų Mokslo tyrimų instituto padalinio Kaune laboratorijos vedėjas, 1963-1966 m. skyriaus vedėjas, 1966-1971 m. Kauno radijo matavimų MTI skyriaus vedėjas, 1964-1988 m. mokslinis sekretorius. Žurnalo „Elektronika ir elektrotechnika“ vyriausiasis redaktorius.

 Bibliografija 
Paskelbė 8 monografijas, svarbiausios:
 Puslaidininkinių įtaisų pereinamųjų procesų analizė ir tyrimas subnanosekundiniame diapazone. 1970 m.
 Skaitmeninių integralinių mikroschemų matavimas. Su kt., 1982 m.
 Elektroninių įtaisų patikimumas ir eksploatacija. Su P. Balaišiu, 1998 m.
 Eksperimento planavimo teorija. Eksperimentas, 2002 m.

 Įvertinimas 
 1973 m. LTSR valstybinė premija
 1995 m. Lietuvos mokslo premija

 Šaltiniai 

Kategorija:Lietuvos technologai
Kategorija:Lietuvos mokslo premijos laureatai
Kategorija:LTSR valstybinės premijos laureatai